CELEX: 62014FN0005
Language: et
Date: 2014-01-17 00:00:00
Title: Kohtuasi F-5/14: 17. jaanuaril 2014 esitatud hagi — ZZ versus komisjon

22.3.2014   
            
            
               ET
            
            
               Euroopa Liidu Teataja
            
            
               C 85/27
            
         17. jaanuaril 2014 esitatud hagi — ZZ versus komisjon
   (Kohtuasi F-5/14)
   2014/C 85/47
   Kohtumenetluse keel: prantsuse
   
      Pooled
   
   
      Hageja: ZZ (esindaja: advokaat É. Boigelot)
   
      Kostja: komisjon
   
      Hagi ese ja sisu
   
   Nõue tühistada komisjoni otsus, millega pärast sisejuurdlust, mis algatati pärast seda, kui OLAF oli alustanud juurdlust ühe ettevõtja suhtes, kõrvaldati hageja ametist vastavalt personalieeskirjade IX lisa artikli 9 lõike 1 punktile h, vähendamata hageja pensioniõigusi; teiseks nõue hüvitada väidetavalt tekitatud mittevaraline ja varaline kahju.
   
      Hageja nõuded
   
   
               —
            
            
               Tühistada 16. oktoobri 2013. aasta otsus, mille komisjoni julgeolekutalitus toimetas 18. oktoobril hagejale kätte tema elukohas, ja mille oli vastu võtnud kolmepoolne ametisse nimetav asutus toimiku CMS 12/042 alusel ning mis nägi ette järgmist: „Kõrvaldada hr Z vastavalt personalieeskirjade IX lisa artikli 9 lõikele 1 ametist, vähendamata tema pensioniõigusi”, kusjuures „ametist kõrvaldamine jõustub otsuse allkirjastamise päevale järgnevast kuust”;
            
         
               —
            
            
               kohustada komisjoni hüvitama hagejale tekitatud mittevaraline, meditsiiniline, perekondlik, ametialane, varaline ja teenistuskäigule tekitatud kahju, mille suurus on esialgselt hinnatud ühele eurole sellest hinnanguliselt 33 000 euro suurusest summast, mida võidakse kohtumenetluse käigus suurendada või vähendada;
            
         
               —
            
            
               igal juhul mõista kostjalt välja kõik kohtukulud kooskõlas Avaliku Teenistuse Kohtu kodukorra artikli 87 lõikega 1.